Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
1 Hakuputuka Kalunga atangile melu namavu.+
2 Hamavu hapwile hapimbi, hapwile hamokomoko, helu lyamwambe+ hosena hapwile milima. Kaha ngolo jaKalunga+ japwile nakutengenya helu lyameya.+
3 Kalunga ambile ngwenyi: “Kupwenga kumunyika.” Kaha kumunyika+ kuchapwile.
4 Kufumaho Kalunga amwene ngwenyi kumunyika chinawahe, kaha ahandunwine kumunyika namilima.
5 Kalunga alukile kumunyika ngwenyi, Musana, milima ayilukile ngwenyi, Ufuku.+ Kaha kwapwile chingoloshi, kwapwile nawa chimene, likumbi lyatete.
6 Jino Kalunga ambile ngwenyi: “Kupwenga utangatanga+ mukachi kameya, kaha meya alihandunune kumeya akwavo.”+
7 Kalunga atengele utangatanga, kaha ahandunwine meya amwe apwenga heshi lyautangatanga, akwavo apwenga kwilu lyautangatanga.+ Kaha chapwile vene ngocho.
8 Kalunga alukile utangatanga ngwenyi, Lilu. Kaha kwapwile chingoloshi, kwapwile nawa chimene, likumbi lyamuchivali.
9 Jino Kalunga ambile ngwenyi: “Meya aze ali mwishi yalilu alikungulwile hamwe, kaha tunda yisoloke.”+ Kaha chapwile vene ngocho.
10 Kalunga alukile tunda ngwenyi, Mavu.+ Meya aze alikungulwilile hamwe awalukile ngwenyi, Tulungalwiji.+ Kaha Kalunga amwene ngwenyi chinawahe.+
11 Kalunga ambile ngwenyi: “Hamavu hasoke mwila, najimbuto jakwima manona, namitondo yakwima mihako yamikoswa mwaya miyachi yayo.” Kaha chapwile vene ngocho.
12 Kaha hamavu haputukile kusoka mwila, najimbuto jakwima manona,+ namitondo yakwima mihako yamikoswa mwaya miyachi yavyo. Kalunga amwene ngwenyi chinawahe.
13 Kaha kwapwile chingoloshi, kwapwile nawa chimene, likumbi lyamuchitatu.
14 Jino Kalunga ambile ngwenyi: “Kupwenga vyakumunyika+ muutangatanga walilu mangana vihandunune musana naufuku,+ kaha navipwanga vinjikizo vyakusolola jingonde, namakumbi, namyaka.+
15 Navipwanga nge mimunyi muutangatanga walilu mangana vimunyikenga hamavu.” Kaha chapwile vene ngocho.
16 Jino Kalunga azamishile vyakumunyika vyavinene vivali, chakumunyika chachinene chikuma chipwenganga nangolo jakumunyika namusana,+ kaha chakumunyika chachindende chipwenganga nangolo jakumunyika naufuku, kaha azamishile navatanganyika nawa.+
17 Ngocho, Kalunga avihakile muutangatanga walilu vimunyikenga hamavu,
18 vipwenganga nangolo nalwola lwamusana nalwola lwaufuku, vihandununenga nawa kumunyika namilima.+ Kaha Kalunga amwene ngwenyi chinawahe.
19 Kaha kwapwile chingoloshi, kwapwile nawa chimene, likumbi lyamuchiwana.
20 Jino Kalunga ambile ngwenyi: “Mumeya mupwenga mayongomena avyuma vyakuyoya, kaha vyuma vyakutuka vitukenga helu lyamavu hautangatanga walilu.”+
21 Kaha Kalunga atengele tunyama vavanene vamukalungalwiji, navyuma vyakuyoya vyakutambuka vyosena viyongele mumeya mwaya miyachi yavyo, navyuma vikwechi mavava akutuka vyosena mwaya miyachi yavyo. Kaha Kalunga amwene ngwenyi chinawahe.
22 Ngocho, Kalunga avikiswile ngwenyi: “Semenunga muvule chikuma, muzalise tulungalwiji,+ kaha vyuma vyakutuka nawa vivule chikuma hamavu.”
23 Kaha kwapwile chingoloshi, kwapwile nawa chimene, likumbi lyamuchitanu.
24 Jino Kalunga ambile ngwenyi: “Hamavu hapwenga vyuma vyakuyoya mwaya miyachi yavyo, vimuna, navaka-kuhalala, natunyama vamuchipapa vahamavu mwaya miyachi yavo.”+ Kaha chapwile vene ngocho.
25 Kaha Kalunga atengele tunyama vamuchipapa mwaya miyachi yavo, navimuna mwaya miyachi yavo, navaka-kuhalala hamavu vosena mwaya miyachi yavo. Kaha Kalunga amwene ngwenyi chinawahe.
26 Jino Kalunga ambile ngwenyi: “Tutenge+ mutu muchifwanyisa chetu,+ wakulifwana nayetu,+ apwenga nawata havaishi vamukalungalwiji, navyuma vyakutuka mwilu, navimuna, navaka-kuhalala hamavu vosena.”+
27 Kaha Kalunga atengele mutu muchifwanyisa chenyi, amutengele muchifwanyisa chenyi ivene. Atengele lunga napwevo.+
28 Kalunga avakiswile, avambile ngwenyi: “Semenunga muvule chikuma, muzalise hamavu,+ nakuwalamanga,+ kaha pwenunga nawata+ havaishi vamukalungalwiji, navyuma vyakutuka mwilu, navyuma vyakuyoya vyosena vyakutambuka hamavu.”
29 Jino Kalunga ambile ngwenyi: “Talenu, ngunamihane jimbuto jakwima manona josena jize jili hamavu hosena, namitondo yakwima mihako yamikoswa yosena. Vipwenga vyakulya vyenu.+
30 Kaha vyuma vyakuyoya vyosena, tunyama vamuchipapa, navyuma vyakutuka mwilu, navaka-kuhalala hamavu, ngunavihane vyuma vituta vyakusoka hamavu vipwenga kulya chavyo.”+ Kaha chapwile vene ngocho.
31 Kufumaho, Kalunga amwene vyuma vyosena vize atengele ngwenyi vinawahe chikuma.+ Kaha kwapwile chingoloshi, kwapwile nawa chimene, likumbi lyamuchitanu nalimwe.
Share
Share
NEW WORLD TRANSLATION OF THE HOLY SCRIPTURES (2013 REVISION)
Kuputuka 1
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn